ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
సెన్సార్ ఆధారిత నీటిపారుదల వ్యవస్థ అభివృద్ధి
బ్యాంక్ ఫిల్టరేషన్ ఉపయోగించి పనిచేసే వ్యవస్థతో నీరు ఆదా అవుతుంది. రైతుల ఆదాయం పెరుగుతుంది
బ్యాంక్ ఫిల్ట్రేషన్ టెక్నాలజీని ఉపయోగించి సెన్సార్ ఆధారిత నీటిపారుదల వ్యవస్థ గోవాలోని నవేలిమ్ సమీపంలోని సాల్ నది వద్ద ఉన్న కోర్టాలిమ్ నౌతా సరస్సు వద్ద ఏర్పాటయింది. వెబ్/మొబైల్ యాప్ ద్వారా నియంత్రించేందుకు వీలుగా అభివృద్ధి చేసిన నీటిపారుదల వ్యవస్థతో ఈ ప్రాంతంలో నీటి వృథాను అరికట్టింది. రైతులు నీటిపారుదలని రిమోట్ సహకారంతో సులువుగా నిర్వహంచగలుగుతున్నారు.
నీటి అవసరం ఉన్నప్పుడు మాత్రమే నీటి మోటారును ప్రారంభించి, గరిష్ట స్థాయికి తేమ చేరుకున్నప్పుడు మోటారు ఆగిపోవడం ఈ వ్యవస్థ ప్రత్యేకత. తేమ శాతాన్ని సెన్సార్లు సేకరించి దానికి అనుగుణంగా మోటారును నియంత్రిస్తాయి. ఈ విధమైన ప్రక్రియ వల్ల నీరు ఆవిరిగా మారి గాలిలో కలిసి పోదు. దీనివల్ల భూసారం అన్ని చోట్ల ఒకే విధంగా ఉంటుంది. సెన్సార్ ఆధారిత నీటిపారుదల వ్యవస్థను ఉపయోగిస్తున్న రైతులు ముఖ్యంగా రోజు కూలీపై పని చేసే రైతులు సమయాన్ని ఆదా చేసుకోగలిగారు. తమ ఉత్పత్తులను మార్కెట్ లో విక్రయించుకునేందుకు రైతులకు స్వేచ్ఛ కలిగింది. కూలీల అవసరం తగ్గడంతో రైతుల ఆదాయం కూడా పెరిగింది.
నీటిపారుదల వ్యవస్థను గోవాలోని నేషనల్ ఇన్స్టిట్యూట్ ఆఫ్ టెక్నాలజీ  సహకారంతో ది ఎనర్జీ అండ్ రిసోర్సెస్ ఇన్స్టిట్యూట్  అభివృద్ధి చేసింది. కేంద్ర శాస్త్ర సాంకేతిక మంత్రిత్వ శాఖ డిమాండ్ డ్రివెన్ మిషన్ - వాటర్ టెక్నాలజీ ఇనిషియేటివ్ కింద ఈ కార్యక్రమానికి సహకారం అందించింది.
రివర్ బ్యాంక్ ఫిల్ట్రేషన్ సాంకేతికతతో పాటు సెన్సార్-నియంత్రిత నీటిపారుదల వ్యవస్థ ద్వారా రైతులకు నీటి పారుదల కోసం స్వచ్ఛమైన నీటిని అందిస్తుంది. ఇటువంటి వ్యవస్థ ఈ ప్రాంతంలో ఏర్పాటు కావడం ఇదే తొలిసారి. నదులు లేదా సరస్సుల దగ్గర ఉన్న బావుల నుంచి నీటిని సంగ్రహించడం ద్వారా రివర్ బ్యాంక్ ఫిల్ట్రేషన్ వ్యవస్థ పనిచేస్తుంది. నది నీరు నది గర్భ అవక్షేపాల లోకి చేరి ప్రవహిస్తున్న సమయంలో జీవ, భౌతిక మరియు రసాయన ప్రక్రియలతో బ్యాక్టీరియా మరియు విషపూరిత లోహాలను తొలగించడం జరుగుతుంది. దీనికోసం గోవాలోని కోర్టాలిమ్ వద్ద నవేలిమ్ మరియు నౌతా సరస్సు సమీపంలోని సాల్ నది కలుషిత నీటిని శుద్ధి చేసేందుకు అందరికీ అందుబాటులో ఉండే విధంగా రివర్ బ్యాంక్ ఫిల్ట్రేషన్ బావులను ఏర్పాటు చేయడం జరిగింది. పునరుత్పాదక ఇంధన వనరుల  ద్వారా పనిచేసే వ్యవస్థ విద్యుత్ సరఫరా లేని ప్రాంతాల్లో కూడా పని చేసి రైతులకు స్వచ్ఛమైన నీటిని సరఫరా చేస్తుంది. కలుషితాలు లేకుండా తక్కువ బాక్టీరియా శాతం కలిగి ఉన్న నీటిని వ్యవసాయ కార్యక్రమాల కోసం ఉపయోగించడం తో పంట దిగుబడి కూడా గణనీయంగా పెరిగింది.
గోవాలో రైతులు చిన్న కమతాలు కలిగి ఉంటారు. ఈ ప్రాజెక్టు ద్వారా రైతులను చైతన్యవంతులను చేసి వారి దిగుబడులను పెంచడానికి అవకాశం కలిగింది. నీటిలో కలిసి ఉండే కణాలు మరియు సూక్ష్మజీవుల తో సహా అన్ని కలుషితాలను తొలగించడానికి ఈ వ్యవస్థ తక్కువ ఖర్చుతో తొలగించేందుకు అవకాశం కల్పిస్తుంది. దీనివల్ల రైతుల నీటి అవసరాలకు స్వచ్ఛమైన నాణ్యత కలిగిన నీరు అందుబాటులో ఉంటుంది.
వ్యవస్థ అభివృద్ధి, దీనివల్ల కలిగే ప్రయోజనాలను వివరించి దీనికి మరింత ప్రచారం కల్పించేందుకు ఒక వర్క్షాప్ కూడా నిర్వహించబడింది. దీనిలో సంబంధిత వాటాదారులు, పరిశోధకులు, విధాన రూపకర్తలు మరియు రైతులు పాల్గొన్నారు. సమాచారం మరియు సాంకేతికతను స్థానిక రైతులకు అందుబాటులోకి రావడంతో ఈ వ్యవస్థ భవిష్యత్తులో మరింత ప్రాచుర్యం పొందే అవకాశం ఉంది.
(Visitor Counter : 148
ఆరోగ్య, కుటుంబ సంక్షేమ మంత్రిత్వ శాఖ
మహమ్మారి మనల్ని నిరోధించే అవకాశం ఇవ్వం : కోవిడ్-19 నేపథ్యంలో స్వీడిష్ ఆర్థిక మంత్రి తో ద్వైపాక్షిక ఆరోగ్య సహకారంపై చర్చించిన డాక్టర్ హర్ష వర్ధన్
ఆరోగ్యం, ఔషధ రంగంలో సహకారం గురించి స్వీడన్ ఆరోగ్య, సామాజిక వ్యవహారాల మంత్రి శ్రీమతి లీనా హాలెన్గ్రెన్- కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ డిజిటల్ మాధ్యమంలో సమావేశమయ్యారు. రెండు దేశాల్లో కోవిడ్-19ని నిలువరించే చర్యలు, ప్రస్తుత పరిస్థితులపై ఇద్దరు ఆరోగ్య మంత్రులు సమాలోచనలు జరిపారు. డబ్ల్యూహెచ్ ఓ ఎగ్జిక్యూటివ్ బోర్డు అధ్యక్షుడిగా ఇటీవల ఎన్నికైన డాక్టర్ హర్ష వర్ధన్ కి శ్రీమతి లీనా హాలెన్గ్రెన్ అభినందనలు తెలియజేసారు. అత్యధిక స్థాయిలో రోగ నిర్ధారణ పరీక్షలు చేస్తూ, సకాలంలో చికిత్సను అందించేలా చర్యలు తీసుకుంటున్న భారత్ ను ఆమె ప్రశంసించారు.
ఇండో-స్వీడిష్ దశాబ్ద కాలపు గట్టి భాగస్వామ్య బంధం గురించి డాక్టర్ హర్ష్ వర్ధన్ మాట్లాడారు. ఇది ఉమ్మడి వర్కింగ్ గ్రూప్ స్థాయిలో పది ద్వైపాక్షిక సమావేశాలను చూసిందని అన్నారు. ఇటీవలి సంవత్సరాలలో భారత ప్రభుత్వం సాధించిన విజయాలను కూడా ఆయన ప్రస్తావించారు. “ఆయుష్మాన్ భారత్ యోజన 550 మిలియన్ల ప్రజలను కలిగి ఉంది, తల్లి, శిశు మరణాలు తగ్గాయి, టిబిని తొలగించే లక్ష్యంతో భారతదేశం భారీ ఎత్తున అడుగులు వేసింది. 2025 సంవత్సరం, భారతదేశం డిజిటల్ హెల్త్ ప్రోగ్రామ్ ఆరోగ్య సంరక్షణ వ్యవస్థలో ఐటిని అనుసంధానిస్తుందని హామీ ఇచ్చింది ” అని డాక్టర్ హర్ష వర్ధన్ స్పష్టం చేశారు. యాంటీబయాటిక్ నిరోధకతపై అందరికీ మార్గదర్శకంగా ఉండాలని పరిశోధనలు చేపట్టిందని ఆయన అన్నారు.
COVID-19 మహమ్మారిని నిర్వహించేటప్పుడు భారతదేశం పలు పాఠాలు నేర్చుకుందని కేంద్ర మంత్రి అన్నారు. “భారతదేశం రికవరీ రేటు 61% కంటే ఎక్కువ, 1.35 బిలియన్ల దేశంగా ఉన్నప్పటికీ 2.78% కంటే తక్కువ మరణాలు ఉన్నాయి. ప్రతిరోజూ 2.5 లక్షల మందిని పరీక్షిస్తున్నారు. నాలుగు నెలల క్రితం ఒకే ల్యాబ్ నుండి ఇపుడు COVID-19 ను నిర్ధారించడానికి దేశంలో 1100 కంటే ఎక్కువ ప్రయోగశాలలు ఉన్నాయి” అని డాక్టర్ హర్ష వర్ధన్ తెలిపారు. "భారతదేశం అనుకూల-క్రియాశీల, ముందస్తు, శ్రేణి విధానం అనే వ్యూహాలు భారత్ లో మంచి ఫలితాలు చూపుతున్నాయని అన్నారు. ప్రభుత్వం సమీకరించిన మూడు అంచెల కోవిడ్ ఆరోగ్య మౌలిక సదుపాయాలలో ఏ సమయంలోనైనా సమతల గ్రాఫ్, ఖాళీ పడకలను నిర్ధారిస్తుంది" అని ఆయన చెప్పారు.
నోవెల్ కరోనా వైరస్ వ్యాప్తిని భారత్ ఒక అవకాశంగా తీసుకుందని డాక్టర్ హర్ష వర్ధన్ చెప్పారు. “ ఒక దార్శనికత కలిగిన మా ప్రధాన మంత్రి ఆలోచనల వల్ల ఇది సాధ్యమైంది. అలాగే మొత్తం ప్రభుత్వంలోని అన్ని విభాగాలు వారి స్థాయిలో అనుసరించిన విధానాలు దానికి తోడయ్యాయి. ఈ విలక్షణమైన వ్యాధికారకముపై చైనా ప్రపంచాన్ని అప్రమత్తం చేసిన ఒక రోజు తరువాత, అంటే జనవరి 8 నుండి సముద్రం, ల్యాండ్ పోర్టులు, విమానాశ్రయాలలో ప్రవేశ నిఘా పెడుతూ ప్రభుత్వం వివిధ శాఖలతో సమన్వయం చేసింది. ఇది తన సామజిక నిఘాను బలోపేతం చేసింది, వివరణాత్మక ఆరోగ్య, ప్రయాణ సలహాలను జారీ చేసింది. వేలాది మంది పౌరులను, విదేశీ పౌరులను కూడా ఖాళీ చేయించింది. భారతదేశం ఇప్పుడు రోజుకు 5 లక్షల పిపిఇలను తయారుచేసే 100 కి పైగా పిపిఇ తయారీ యూనిట్లను కలిగి ఉంది. అదేవిధంగా ఎన్ 95 మాస్క్లు, వెంటిలేటర్ల ఉత్పత్తిని కూడా పెంచింది. భారతదేశం 100 కి పైగా దేశాలకు హైడ్రోక్లోరోక్సిక్విన్ను సరఫరా చేసింది" అని డాక్టర్ హర్ష్ వర్ధన్ స్వీడిష్ మంత్రికి వివరించారు.
త్వరలో జాయింట్ వర్కింగ్ గ్రూప్ తదుపరి సమావేశాన్ని నిర్వహించడానికి, సంక్షోభం ముగిసే వరకు డిజిటల్గా రెండు దేశాలు ఒకదానితో ఒకటి కనెక్ట్ అవ్వడానికి మంత్రులు ఇద్దరూ అంగీకరించారు. సమావేశంలో చర్చించిన విషయాలను అనుసరించాలని వారు ఆయా మంత్రిత్వ శాఖల ఉన్నతాధికారులను ఆదేశించారు.
జల శక్తి మంత్రిత్వ శాఖ
జల్ జీవన్ మిషన్ ద్వారా 3.5 కోట్ల గ్రామీణ కుటుంబాలకు నీటి కనెక్షన్లు
2021 జనవరి 1 నుండి 50 లక్షలకు పైగా నీటి కనెక్షన్లు అందించబడ్డాయి
2024 నాటికి ప్రతి గ్రామీణ గృహానికి కుళాయి ద్వారా నీటి కనెక్షన్ను అందించే లక్ష్యంతో 2019 ఆగస్టు 15 న ప్రధాని శ్రీ నరేంద్ర మోడీ ప్రకటించిన జల్ జీవన్ మిషన్..3.53 కోట్ల గ్రామీణ గృహ కుళాయి నీటి కనెక్షన్లను అందించడం ద్వారా కొత్త మైలురాయిని చేరుకుంది. 15 ఆగస్టు 2019 నాటికి 18.93 కోట్ల గ్రామీణ కుటుంబాలలో 3.23 కోట్లు  కు కుళాయి నీటి కనెక్షన్లు ఉన్నాయి. జల్ జీవన్ మిషన్ ద్వారా 3.53 కోట్ల కుళాయి నీటి కనెక్షన్లను అందించడానికి రాష్ట్రాలు / కేంద్రపాలిత ప్రాంతాల నిరంతర ప్రయత్నాలు సహాయపడ్డాయి. ప్రస్తుతం 52 జిల్లాలు మరియు 77 వేల గ్రామాలలో నివసిస్తున్న ప్రతి కుటుంబానికి వారి ఇళ్లలో కుళాయి నీటి సరఫరా లభిస్తుంది. ఇప్పుడు 6.76 కోట్లు  అనగా 1/3 వ గ్రామీణ కుటుంబాలు కుళాయిల ద్వారా తాగునీటిని పొందుతున్నాయి. 100% కుళాయి నీటి కనెక్షన్ను అందించిన మొట్టమొదటి రాష్ట్రంగా గోవా నిలిచింది తరువాతి స్థానంలో తెలంగాణ ఉంది. రాష్ట్రాలు / యుటిలు ఇప్పుడు ఒకదానితో ఒకటి పోటీ పడుతున్నాయి. దేశంలోని ప్రతి ఇంటికి సురక్షితమైన త్రాగునీటిని అందించాలన్న ప్రధాన లక్ష్యానికి కట్టుబడి ఈ పథకం ముందుకు సాగుతోంది.
త్రాగునీటిని తగినంత పరిమాణంలో మరియు నిర్ణీత, దీర్ఘకాలిక ప్రాతిపదికన అందించే లక్ష్యంతో జల్ జీవన్ మిషన్ రాష్ట్రాల భాగస్వామ్యంతో పనిచేస్తోంది.'బాటప్-అప్ విధానం' అనుసరించి రాష్ట్రాలు / యుటిలు విస్తృతమైన కార్యాచరణ చేపట్టాయి. దీని ప్రకారం, ప్రతి గ్రామీణ గృహానికి కుళాయి నీటి కనెక్షన్ను అందించే కార్యాచరణ ప్రణాళికను ధృవీకరించారు.ఈ పథకం అమలులో నీటి నాణ్యత ప్రభావిత ప్రాంతాలు, కరువు పీడిత మరియు ఎడారి ప్రాంతాలలో గ్రామం, షెడ్యూల్డ్ కులం / షెడ్యూల్డ్ తెగ మెజారిటీ గ్రామాలు, ఆశాజనక జిల్లాలు మరియు సంసాద్ ఆదర్ష్ గ్రామ యోజన గ్రామాలకు రాష్ట్రాలు ప్రాధాన్యత ఇస్తున్నాయి.
ప్రపంచం మొత్తం కోవిడ్ -19 మహమ్మారితో పోరాడుతున్నందున ఇప్పటివరకు జల్ జీవన్ మిషన్ ప్రయాణం సవాళ్లు మరియు అంతరాయాలతో నిండి ఉంది. దేశంలోని చాలా ప్రాంతాల్లో లాక్డౌన్ సమయంలో అన్ని అభివృద్ధి మరియు నిర్మాణ పనులు తీవ్రంగా ప్రభావితమయ్యాయి. మహమ్మారితో పోరాడటానికి వ్యక్తుల భద్రత కోసం తరచూ చేతులు శుభ్రం చేసుకోవడం చాలా ముఖ్యమైన సాధనంగా మారింది. భౌతిక దూరం మరియు మాస్క్లు ఉపయోగించడం వంటి జాగ్రత్తలను అనుసరించి రాష్ట్రాలు / యుటిలు నీటి సరఫరా మౌలిక సదుపాయాలను నిర్మించడం కొనసాగించాయి. కోవిడ్ -19 ఉన్నప్పటికీ నిరంతర పని గ్రామాలకు ఒక వరం అని నిరూపించబడింది. ఇది వారి గ్రామాలకు తిరిగి వచ్చిన వలసదారులకు ఉపాధి కల్పించింది. గతంలో నగరాల్లో పనిచేసి గ్రామాలకు తిరిగివచ్చిన నిర్మాణ కార్మికులు, మసాన్లు, ప్లంబర్లు, ఫిట్టర్లు, పంప్ ఆపరేటర్లకు ఈ పథకం ద్వారా ఉపాధి లభించింది.
రక్షిత మంచినీటి సరఫరా లేని గ్రామాలకు ప్రాంతాలకు త్రాగునీటిని అందించడం జల్ జీవన్ మిషన్ ప్రధాన లక్ష్యం. ప్రధానంగా ఆర్సెనిక్ మరియు ఫ్లోరైడ్ ప్రభావిత గ్రామీణ నివాసాలకు సురక్షితమైన తాగునీరు అందించే ప్రయత్నాలు కొనసాగుతున్నాయి. త్రాగునీటి సామర్థ్యానికి జెజెఎం అధిక ప్రాధాన్యత ఇస్తుంది. కలుషిత నీటి కారణంగా తలెత్తే వ్యాధులను అరికట్టడంతో పాటు ప్రజల ఆరోగ్యాన్ని ఈ పథకం మెరుగుపరుస్తుంది. రాష్ట్రాలు/కేంద్రపాలిత ప్రాంతాల్లో నీటి నాణ్యత పరీక్షా ప్రయోగశాలలను అప్గ్రేడ్ చేయడంతో పాటు వాటిని ప్రజల కోసం తెరుస్తున్నాయి. వారు తీసుకువచ్చిన నమూనాలను నామమాత్రపు రేటుతో పరీక్షించటానికి అక్కడ అవకాశం లభిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 191.96 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,044
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.75%
గత 24 గంటల్లో 2,614 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,92,455 కు పెరిగింది.
గత 24 గంటల్లో 2,259 కొత్త కేసులు నమోదయ్యాయి.
రోజువారీ పాజిటివిటీ రేటు 0.50%
వారపు పాజిటివిటీ రేటు 0.53%
గత 24 గంటల్లో చేసిన 4,51,179 కొవిడ్ పరీక్షలతో కలిపి ఇప్పటివరకు 84.58 కోట్ల పరీక్షలు చేశారు.
రక్షణ మంత్రిత్వ శాఖ
మహిళా సైనిక పోలీస్ మొదటి బృందం సైన్యంలో చేరిక
బెంగళూరులోని "కార్ప్స్ ఆఫ్ మిలిటరీ పోలీస్ సెంటర్ & స్కూల్" లో మహిళా సైనిక పోలీస్ మొదటి బృందం శిక్షణ పూర్తి చేసుకుంది. 83 మందితో కూడిన ఈ బృందానికి ద్రోణాచార్య పరేడ్ గ్రౌండ్లో ధృవీకరణ కవాతు నిర్వహించారు. కొవిడ్ జాగ్రత్తలు పాటిస్తూ, అతి తక్కువ కార్యక్రమాలతో కవాతను చేపట్టారు.
కవాతును పర్యవేక్షించిన ఎంపీసీ&ఎస్ కమాండెంట్, మహిళ సైనిక బృందం చేసిన విన్యాసాలను అభినందించారు. ప్రాథమిక సైనిక శిక్షణ, ఉన్నత శిక్షణ నుంచి అన్ని రకాల పోలీసు విధులు, యుద్ధ ఖైదీల నిర్వహణ, వేడుకల విధులు, నైపుణ్యాభివృద్ధి, అన్ని రకాల వాహనాలను నడపడం, నిర్వహించడం, సంజ్ఞారూపక సమాచారం వంటి అంశాల్లో 61 వారాలు విజయవంతంగా శిక్షణ పూర్తి చేసుకున్నందుకు శుభాకాంక్షలు తెలిపారు. విధుల పట్ల అంకితభావం, దేశానికి చేసే నిస్వార్థ సేవ గుణాలను ప్రశంసిస్తూ; వారు పొందిన శిక్షణ, సాధించిన ప్రమాణాలు మహిళా సైనికులను ఉన్నత స్థాయికి తీసుకెళ్తాయని ఆశాభావం వ్యక్తం చేశారు. దేశంలో విభిన్న ప్రాంతాలు, కార్యాచరణ పరిస్థితుల్లో ఉన్న కొత్త సైనిక యూనిట్లకు వీరు మరింత శక్తిగా మారతారని కూడా విశ్వాసం వ్యక్తం చేశారు.
______________________
ప్రధాన మంత్రి కార్యాలయం
మే 31వ తేదీ నాడు శిమ్ లా ను సందర్శించనున్న ప్రధాన మంత్రి; ‘గరీబ్ కళ్యాణ్ సమ్మేళన్’ లో ఆయన పాలుపంచుకొంటారు
మోదీ ప్రభుత్వాని కి ఎనిమిది సంవత్సరాలు పూర్తి అయిన సందర్భం లో దేశం అంతటాగరీబ్ కళ్యాణ్ సమ్మేళన్ ను నిర్వహించడం జరుగుతున్నది
దీని లో భాగం గా దేశవ్యాప్తం గా ఎన్నికైన ప్రజా ప్రతినిధులు ప్రజల తో నేరు గామాట్లాడుతారు
తొమ్మిది కేంద్ర మంత్రిత్వ శాఖలు/ విభాగాల యొక్క కార్యక్రమాల లబ్ధిదారుల తోప్రధాన మంత్రి మాట్లాడుతారు
పిఎమ్-కిసాన్ యొక్క 11వ కిస్తీ ని కూడా ప్రధాన మంత్రి విడుదల చేస్తారు
ప్రధాన మంత్రి శ్రీ నరేంద్ర మోదీ 2022 మే 31వ తేదీ నాడు హిమాచల్ ప్రదేశ్ లోని శిమ్ లా ను సందర్శించనున్నారు. ఇంచుమించు ఉదయం 11 గంటల కు, ప్రధాన మంత్రి ‘గరీబ్ కళ్యాణ్ సమ్మేళన్’ లో పాలుపంచుకొంటారు. ప్రధాన మంత్రి నాయకత్వం లో ప్రభుత్వాని కి ఎనిమిది సంవత్సరాలు పూర్తి అయినందుకు గుర్తు గా ఈ వినూత్నమైనటువంటి సార్వజనిక కార్యక్రమాన్ని దేశవ్యాప్తం గా రాష్ట్ర రాజధానుల లో, జిల్లా ముఖ్య పట్టణాల లో మరియు కృషి విజ్ఞాన కేంద్రాల లో నిర్వహించడం జరుగుతున్నది. ఈ సమ్మేళనం ప్రభుత్వం అమలు చేస్తున్న వివిధ సంక్షేమ కార్యక్రమాల ను గురించి ప్రజల అభిప్రాయాల ను తెలుసుకొనేందుకు ప్రయత్నించడం లో భాగం గా దేశం అంతటా ఎన్నికైన ప్రజా ప్రతినిధులు ప్రజల తో ప్రత్యక్షం గా కలుసుకొనే అవకాశాన్ని కల్పిస్తోంది.
‘గరీబ్ కళ్యాణ్ సమ్మేళన్’ ఉదయం సుమారు 9 గంటల 45 నిమిషాల కు ఆరంభం అవుతుంది. దీనిలో ముఖ్యమంత్రులు, కేంద్ర మంత్రులు, రాష్ట్ర మంత్రులు, పార్లమెంట్ సభ్యులు, విధాన సభ సభ్యులు, ఇంకా ఇతర ఎన్నికైన ప్రజా పతినిధులు దేశం అంతటా తమ తమ స్థానాల లో ప్రజల తో నేరు గా మాట్లాడనున్నారు. 11 గంటల వేళ కు ప్రధాన మంత్రి ఈ కార్యక్రమం లో పాల్గొంటారు. రాష్ట్ర స్థాయి లో, స్థానిక స్థాయి లో వివిధ కార్యక్రమాల ను గురించి ప్రస్తావించడం ద్వారా సమ్మేళనాని కి జాతీయ స్థాయి ని సంతరించడం జరుగుతుంది. సమ్మేళనం సాగే క్రమం లో ప్రధాన మంత్రి భారత ప్రభుత్వం యొక్క తొమ్మొది మంత్రిత్వ శాఖలు/, విభాగాలకు చెందిన వివిధ కార్యక్రమాల లబ్ధిదారుల తో ముఖాముఖి మాట్లాడుతారు.
దేశవ్యాప్తం గా నిర్వహించే అరమరికలు లేనటువంటి ఈ సంవాదం యొక్క ఉద్దేశ్యం ప్రజల తో స్వతంత్రమైనటువంటి మరియు నిర్మొహమాటమైనటువంటి ప్రతిస్పందన ను రాబట్టుకోవడం, ప్రజల జీవనం లో సంక్షేమ పథకాల ప్రభావాన్ని అర్థం చేసుకోవడమూ, వివిధ ప్రభుత్వ కార్యక్రమాల ను కలిపివేయడం మరియు ఆయా కార్యక్రమాల ఫలితాలు అందరికీ అందుతున్నదీ, లేనిదీ తెలుసుకోవడమూ ను. దేశ పౌరుల జీవన సౌలభ్యాన్ని మెరుగు పరచడం కోసం ప్రభుత్వ కార్యక్రమాల వ్యాప్తి ని మరియు పంపిణీ ని మరింత సమర్ధం గా అమలు అయ్యేటట్లు చూడడం అన్నది దీని లోని ప్రయాస గా ఉంది.
ప్రధాన మంత్రి ఈ సందర్భం లో ప్రధాన మంత్రి కిసాన్ సమ్మాన్ నిధి  పథకం లో భాగం గా ఆర్థిక లబ్ధఇ తాలూకు పదకొండో కిస్తీ ని కూడా విడుదల చేయనున్నారు. దీనితో 10 కోట్ల మంది కి పైగా లబ్ధిదారు రైతు కుటుంబాల కు దాదాపు గా 21,000 కోట్ల రూపాయల రాశి బదిలీ కి మార్గం సుగమం కానుంది. ఈ సందర్భం లో, ప్రధాన మంత్రి దేశవ్యాప్తం గా ఉన్నటువంటి  లబ్ధిదారుల తో మాట్లాడనున్నారు.
ప్రధాన మంత్రి కార్యాలయం
ఈద్-ఉల్-ఫిత్ర్ సందర్భంగా ప్రధానమంత్రి శుభాకాంక్షలు
ఈద్-ఉల్-ఫిత్ర్ పర్వదినం నేపథ్యంలో ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“ఈద్-ఉల్-ఫిత్ర్ శుభాకాంక్షలు! ఈ పర్వదినం మన సమాజంలో సామరస్యం, కరుణ, స్ఫూర్తిని పెంపొందించాలి. ప్రతి ఒక్కరూ చక్కని ఆయురారోగ్యాలు, సౌభాగ్యంతో వర్ధిల్లాలని కూడా నేను ప్రార్థిస్తున్నాను. ఈద్ ముబారక్!” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
డ్యూక్ ఆఫ్ ఎడిన్ బర్గ్ మాన్య శ్రీ ప్రిన్స్ ఫిలిప్ కన్నుమూత పట్లసంతాపం తెలిపిన ప్రధాన మంత్రి
డ్యూక్ ఆఫ్ ఎడిన్ బర్గ్ మాన్య శ్రీ ప్రిన్స్ ఫిలిప్ మృతి పట్ల ప్రధాన మంత్రి శ్రీ నరేంద్ర మోదీ బ్రిటిషు ప్రజల కు, రాజకుటుంబాని కి తన సంతాపాన్ని తెలిపారు.
‘‘డ్యూక్ ఆఫ్ ఎడిన్ బర్గ్ మాన్య శ్రీ ప్రిన్స్ ఫిలిప్ మరణించిన సందర్భం లో బ్రిటిషు ప్రజల కు, రాజ కుటుంబానికి కలిగిన శోకం లో నేను సైతం పాలుపంచుకొంటున్నాను. సైన్యం లో ఆయనదో విశిష్టమైన కెరియర్; అనేక సాముదాయిక సేవా కార్యక్రమాల లో ఆయన అగ్రభాగాన నిలచారు. ఆయన ఆత్మ కు శాంతి లభించుగాక’’ అని ఒక ట్వీట్ లో శ్రీ నరేంద్ర మోదీ పేర్కొన్నారు.
హోం మంత్రిత్వ శాఖ
దేశంలో కోవిడ్ -19 మహమ్మారిని అరికట్టేందుకు కేంద్ర హోంమంత్రిత్వశాఖ సవరించిన ఏకీకృత మార్గదర్శకాలను విడుదల చేసింది. ఏప్రిల్ 20,2020 నుంచి అమలులోకి రానున్న సవరించిన మార్గదర్శకాల ప్రకారం, అదనపు కార్యకలాపాలకు లాక్డౌన్ నుంచి మినహాయింపు
దేశంలో కోవిడ్ -19 మహమ్మారిని నివారించడానికి కేంద్ర హోం మంత్రిత్వ శాఖ, 2020 ఏప్రిల్ 14న జారీచేసిన , ఏకీకృత మార్గదర్శకాలలో నిర్దేశించిన లాక్ డౌన్ చర్యలు 2020 మే 3 వ తేదీ వరకు అమలులో ఉంటాయని భారత ప్రభుత్వం ఉత్తర్వులు జారీచేసింది.
, 1860 లోని సంబంధిత విభాగాల క్రింద, లాక్డౌన్ ఉల్లంఘనలకు సంబంధించిన నేరాలకు జరిమానాల విధింపును ఈ మార్గదర్శకాలలో పొందుపరిచారు.
ప్రజల ఇబ్బందులను తొలగించడానికి, ఎంపిక చేసిన అదనపు కార్యకలాపాలను అనుమతించనున్నారు. ఇవి 20 ఏప్రిల్ 2020 నుంచి అమలులోకి వస్తాయి. అయితే , ఈ అదనపు కార్యకలాపాలను లాక్డౌన్ కు సంబంధించి ఇప్పటికే అమలులో ఉన్న మార్గదర్శకాలకు కట్టుబడి రాష్ట్రాలు , కేంద్రపాలిత ప్రాంతాలు  , జిల్లా పాలనాయంత్రాంగాలు అమలులోకి తెస్తాయి.
ఈ సడలింపులను అమలు చేయడానికి ముందు, పని ప్రదేశాలు, కార్యాలయాలు, కర్మాగారాలు, సంస్థలు సామాజిక దూరానికి సంబంధించి అన్ని సన్నాహక ఏర్పాట్లు , ఆయా రంగాలకు సంబంధించి అవసరమైన ఇతర ఏర్పాట్లు ఉండేలా రాష్ట్రాలు, కేంద్ర పాలిత ప్రాంతాలు, జిల్లా పాలనా యంత్రాంగాలు చూడాలి.
ఏకీకృత సవరించిన మార్గదర్శకాలు రాష్ట్రాలు , కేంద్రపాలిత ప్రాంతాలు, జిల్లా పాలనాయంత్రాంగాలు కంటైన్ మెంట్ జోన్లుగా గుర్తించిన ప్రాంతాలకు వర్తించవు. ఏదైనా కొత్త ప్రాంతాన్ని కంటైన్ మెంట్ జోన్ కింద గుర్తించినట్టయితే , ఆ ప్రాంతం కంటైన్ మెంట్ జోన్ గా ప్రకటించేంతవరకూ అనుమతించిన కార్యకలాపాలను నిలిపివేస్తారు. అయితే కేంద్ర ఆరోగ్య కుటుంబ సంక్షేమం మంత్రిత్వశాఖ మార్గదర్శకాల కింద అనుమతించిన కార్యకలాపాలను మాత్రం కొనసాగించవచ్చు.
సవరించిన ఏకీకృత మార్గదర్శకాలను కచ్చితంగా అమలు చేయాల్సిందిగా భారత ప్రభుత్వానికి చెందిన అన్ని మంత్రిత్వశాఖలు, విభాగాలు, రాష్ట్రప్రభుత్వాలు, కేంద్రపాలిత ప్రాంతాలను కేంద్ర హోంమంత్రిత్వశాఖ ఆదేశించింది.
ఏకీకృత సవరించిన మార్గదర్శకాల కోసం క్లిక్ చేయండి
కేంద్ర హోంమంత్రిత్వశాక రాష్ట్రాలు, కేంద్రపాలితప్రాంతాలకు పంపిన సమాచారం కోసం క్లిక్ చేయండి
భారత పోటీ ప్రోత్సాహక సంఘం
బివిలో పెట్టుబడులు కలిగిన హెచ్ఎల్ టెర్మినల్ ద్వారా జెఎం బాక్సీ పోర్ట్స్ అండ్ లాజిస్టిక్స్ లిమిటెడ్ వాటాల కొనుగోలును ఆమోదించిన సిసిఐ
హపగ్ లాయిడ్ అక్తీన్గెసెల్షాఫ్ట పూర్తి యాజమాన్య అనుబంధ సంస్థ అయిన హెచ్ఎల్ టెర్మినల్ హోల్డింగ్ బివి ద్వారా జెఎం బాక్సి పోర్ట్స్ అండ్ లాజిస్టిక్స్ లిమిటెడ్ లోని వాటాల కొనుగోలును కాంపిటీషన్ కమిషన్ ఆఫ్ ఇండియా  ఆమోదించింది.
ప్రతిపాదిత కలయిక జెఎం బాక్సీ అండ్ లాజిస్టిక్స్ ప్రైవేట్ లిమిటెడ్   కొనుగోలుకు సంబంధించింది.
కొనుగోలు సంస్థ
కొనుగోలు సంస్థను హపాగ్ లాయిడ్ అక్తీన్గెసెల్షాఫ్ట్  పోర్ట్ టెర్మినల్ వ్యాపారం కోసం వ్యూహాత్మక/ పెట్టుబడి హోల్డింగ్ కంపెనీగా పని చేయడానికి ఉద్దేశించిన కొత్తగా విలీనం చేసిన సంస్థ.
జర్మనీలో కేంద్ర కార్యాలయం కలిగిన హెచ్ఎల్ఎజి అనేది కొనుగోలు సంస్తకు మాతృ సంస్థ. కొనుగోలు గ్రూపుకు సముద్ర రంగంలో చురుకైన అంతర్జాతీయ కంపెనీల సమూహం. ఇది హపాగ్ లాయిడ్ ఎజి బ్రాండ్ ఆదీనంలోని కంటైనరైజ్డ్ కార్గో .
లక్ష్యిత సంస్థ
లక్ష్యిత సంస్థ భారతదేశంలో దేశీయ రవాణా, ప్రైవేట్ టెర్మినల్ సేవలను అందించే సంస్థ. దీని కార్యకలాపాలలో కంటైనర్ టెర్మినల్ సేవలు , బహుళార్ధసాధక టెర్మినల్ నిర్వహణ, అంతర్గత కంటైనర్ డిపోలు, కంటైనర్ సరుకు కేంద్రాలు, భారతదేశం అంతటా రైలు రవాణా సేవల వంటి అదనపు లాజిస్టిక్స్ కార్యకలాపాలు కలిగిన సంస్థ.
సిసిఐ వివరణాత్మక ఉత్తర్వులు త్వరలో వెలువడనున్నాయి.
(
రైల్వే మంత్రిత్వ శాఖ
భారతీయ రైల్వేలను ప్రైవేటీకరించే ప్రతిపాదన లేదు
2020-2021 నుండి 2022-2023 మరియు ప్రస్తుత సంవత్సరం  వివిధ గ్రూప్ 'సి' పోస్టుల కోసం  రైల్వే రిక్రూట్మెంట్ బోర్డులు  ఎంప్యానెల్ చేసిన అభ్యర్థుల సంఖ్య వివరాలు క్రింది ఉన్నాయి :
|
|
సంవత్సరం
|
|
ఎంప్యానెల్మెంట్ మొత్తం సంఖ్య
ఆర్ ఆర్ బీ లచే తయారు చేయబడింది 
|
|
2020-2021
|
|
5450
|
|
2021-2022
|
|
4612
|
|
2022-2023|
|
85888
|
|
2023-2024|
|
50885తాత్కాలిక
2020-2021 నుండి 2022-2023 వరకు రైల్వేలు కాంట్రాక్టు కార్మికుల సంఖ్య వివరాలు క్రింది విధంగా ఉన్నాయి:
|
|
సంవత్సరం
|
|
కాంట్రాక్టు కార్మికుల సంఖ్య
|
|
2020-2021
|
|
4079
|
|
2021-2022
|
|
8823
|
|
2022-2023|
|
5013తాత్కాలిక
భారతీయ రైల్వేలను ప్రైవేటీకరించే ప్రతిపాదన లేదు.
రైల్వే, కమ్యూనికేషన్స్ మరియు ఎలక్ట్రానిక్ & ఇన్ఫర్మేషన్ టెక్నాలజీ శాఖ మంత్రి శ్రీ అశ్విని వైష్ణవ్ ఈరోజు లోక్సభలో ఒక ప్రశ్నకు లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
208.25 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.97 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,17,508
గత 24 గంటల్లో నమోదయిన కొత్త కేసులు 14,917
ప్రస్తుత రికవరీ రేటు 98.54%
వారపు పాజిటివిటీ రేటు 4.65%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 208.25 కోట్ల  డోసులను అధిగమించింది. 2,76,48,331 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.97 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10413076
|
|
రెండో డోసు
|
|
10098838
|
|
ముందు జాగ్రత్త డోసు
|
|
6559987
|
|
ఫ్రంట్లైన్ సిబ్బంది
|
|
మొదటి డోసు
|
|
18432908
|
|
రెండో డోసు
|
|
17685099
|
|
ముందు జాగ్రత్త డోసు
|
|
12744520
|
|
12-14 ఏళ్ల వారు
|
|
మొదటి డోసు
|
|
39771556
|
|
రెండో డోసు
|
|
29164297
|
|
15-18 ఏళ్ల వారు
|
|
మొదటి డోసు
|
|
61472371
|
|
రెండో డోసు
|
|
51771173
|
|
18-44 ఏళ్ల వారు
|
|
మొదటి డోసు
|
|
560058387
|
|
రెండో డోసు
|
|
511048722
|
|
ముందు జాగ్రత్త డోసు
|
|
41723906
|
|
45-59 ఏళ్ల వారు
|
|
మొదటి డోసు
|
|
203799391
|
|
రెండో డోసు
|
|
195823625
|
|
ముందు జాగ్రత్త డోసు
|
|
25399575
|
|
60 ఏళ్లు పైబడినవారు
|
|
మొదటి డోసు
|
|
127515798
|
|
రెండో డోసు
|
|
122391541
|
|
ముందు జాగ్రత్త డోసు
|
|
36639061
|
|
ముందు జాగ్రత్త డోసులు
|
|
12,30,67,049
|
|
మొత్తం డోసులు
|
|
2,08,25,13,831
దేశవ్యాప్త క్రియాశీల కేసుల సంఖ్య 1,17,508. మొత్తం పాజిటివ్ కేసుల్లో ఇది 0.27 శాతం.
భారతదేశ రికవరీ రేటు 98.54 శాతంగా ఉంది. గత 24 గంటల్లో 14,238 మంది రోగులు కోలుకున్నారు. దీంతో, కోలుకున్న రోగుల సంఖ్య  4,36,23,804 కి పెరిగింది.
గత 24 గంటల్లో 14,917 కొత్త కేసులు నమోదయ్యాయి.
గత 24 గంటల్లో మొత్తం 1,98,271 పరీక్షలు చేశారు. దేశవ్యాప్తంగా ఇప్పటివరకు 88.04 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.65 శాతంగా, రోజువారీ పాజిటివిటీ రేటు 7.52 శాతంగా నమోదయ్యాయి.
విద్యుత్తు మంత్రిత్వ శాఖ
ఎన్హెచ్పిసి డైరెక్టర్ గా బాధ్యతలు స్వీకరించిన శ్రీ ఉత్తమ్ లాల్
భారతదేశ అగ్రగామి జలవిద్యుత్ కంపెనీ అయిన ఎన్హెచ్పిసి లిమిటెడ్ డైరెక్టర్ గా శ్రీ ఉత్తమ్ లాల్ బాధ్యతలు స్వీకరించారు.
ఎన్హెచ్పిసిలో నియామకానికి ముందు, శ్రీ లాల్ ఎన్టిపిసి లిమిటెడ్లో చీఫ్ జనరల్ మేనేజర్ గా విధులను నిర్వహించారు. సుదీర్ఘమైన 35 ఏళ్ళ వృత్తి జీవితంలో ఆయనకు పర్సనల్ మేనేజ్మెంట్, పారిశ్రామిక సంబంధాలు, కార్పొరేట్ సామాజిక బాధ్యత వంటి అంశాలలో ఆయనకు సుసంపన్నమైన, విస్త్రత అనుభవం ఉంది. విద్యుత్ రంగంలో ఆయనకు గల నైపుణ్యం, దీర్ఘ అనుభవం కారణంగా ప్రాచుర్యం పొందిన ఆయన, సంస్థ లక్ష్యం, దృక్పథ సేవలో మానవ వనరుల సామర్ధ్యాన్ని సమ్మిళితం చేయాలని యత్నిస్తున్న ఒక ప్రముఖ హెచ్ఆర్ ప్రొఫెషనల్.
పర్సనల్ మేనేజ్మెంట్ & పారిశ్రామిక సంబంధాలలో గ్జేవియర్ ఇనిస్టిట్యూట్ ఆఫ్ సోషల్ సైన్సెస్  నుంచి శ్రీ లాల్ పిజి డొప్లొమాను పొందారు. ఆయన రాంచీ యూనివర్సిటీ నుంచి ఎల్ఎల్బి పట్టాను కూడా ఆయన పొందారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వరి సేకరణ మొత్తం ఆల్టైమ్ గరిష్ట స్థాయికి చేరుకుంది. గత ఏడాది అత్యధిక రికార్డును అధిగమించింది
కొనసాగుతున్న కెఎంఎస్ 2020-21 మరియు ఆర్ఎంఎస్లో 805.21 ఎల్ఎంటీల వరి ఎంఎస్పి వద్ద సేకరించబడింది
గత సంవత్సరం సంబంధిత కాలంతో పోలిస్తే ఈ సంవత్సరం 12.33% ఎక్కువ గోధుమలను సేకరించారు
గత సంవత్సరం 368.45 ఎల్ఎమ్టి కొనుగోలు జరగ్గా ఈ ఏడాది ఇప్పటివరకు 413.91 ఎల్ఎమ్టి గోధుమలు సేకరించారు
కొనసాగుతున్న గోధుమల సేకరణ వల్ల సుమారు 45.06 లక్షల మంది రైతులు లబ్ధి పొందారు
ప్రభుత్వ సంస్థలు ఎంఎస్పిపై 7,51,279.59 మెట్రిక్ టన్నుల పప్పుధాన్యాలు, నూనె గింజలను సేకరించాయి
మునుపటి సీజన్లలో చేసినట్లుగానే ఇప్పటి వరకు  413.91 ఎల్ఎమ్టి గోధుమలు సేకరించబడ్డాయి  అలాగే గత సంవత్సరం సేకరించిన 368.45 ఎల్ఎమ్టి కొనుగోలును దాటింది. తద్వారా సుమారు 45.06 లక్షల మంది రైతులు ఆర్ఎంఎస్ సేకరణ కార్యకలాపాల ద్వారా రూ.81,747.81 కోట్లు లబ్ధి పొందారు.
కొనసాగుతున్న సీజన్లో వరి సేకరణ ఖరీఫ్ 2020-21 805.21 ఎల్ఎమ్టిల వరిని  గత సంవత్సరం 04.06.2021 వరకు 732.40 ఎల్ఎమ్టి కొనుగోలుతో పోలిస్తే కొనుగోలు రాష్ట్రాలలో సజావుగా కొనసాగుతోంది. సుమారు 119.42 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి ఎంఎస్పి విలువ అయిన రూ. 1,52,022.37 కోట్లు లబ్ధి పొందారు. వరి సేకరణ కూడా అత్యధిక స్థాయికి చేరుకుంది. ఇది కెఎంఎస్ 2019-20లో మునుపటి గరిష్ట స్థాయి 773.45 ఎల్ఎంటీను అధిగమించింది.
ధరల మద్దతు పథకం  కింద తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, మధ్యప్రదేశ్, ఉత్తర ప్రదేశ్, ఒడిశా, రాజస్థాన్ మరియు ఆంధ్రప్రదేశ్ రాష్ట్రాల ప్రతిపాదన ఆధారంగా ఖరీఫ్ మార్కెటింగ్ సీజన్ 2020-21 & రబీ మార్కెటింగ్ సీజన్ 2021 మరియు సమ్మర్ సీజన్ 2021 యొక్క 107.81 ఎల్ఎమ్టి పప్పులు మరియు నూనె గింజల కొనుగోలుకు అనుమతి లభించింది. ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాలకు 1.74 ఎల్ఎంటి కొప్రా  కొనుగోలుకు అనుమతి. ఇతర రాష్ట్రాలు / యుటిల కొరకు పిఎస్ఎస్ కింద పప్పుధాన్యాలు, నూనెగింజలు మరియు కొప్రాల సేకరణకు ప్రతిపాదనలు వచ్చిన తరువాత కూడా అనుమతి ఇవ్వబడుతుంది, తద్వారా ఈ పంటల యొక్క ఎఫ్ఏక్యూ గ్రేడ్ సేకరణను 2020-21 సంవత్సరానికి రాష్ట్ర నామినేటెడ్ ప్రొక్యూర్ ఏజెన్సీల ద్వారా సెంట్రల్ నోడల్ ఏజెన్సీలు సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ వ్యవధిలో మార్కెట్ రేటు ఎంఎస్పి కంటే తక్కువగా ఉంటే నోటిఫైడ్ ఎంఎస్పి వద్ద రిజిస్టర్డ్ రైతుల నుండి నేరుగా పొందవచ్చు.
తమిళనాడు, కర్నాటక, ఆంధ్రప్రదేశ్, మధ్యప్రదేశ్, మహారాష్ట్ర, గుజరాత్, ఉత్తర ప్రదేశ్, తెలంగాణ, హర్యానా మరియు రాజస్థాన్ రాష్ట్రాల్లోని రైతుల నుండి ఖరీఫ్ 2020-21 & రబీ 2021 కింద 04.06.2021 వరకు ప్రభుత్వం తన నోడల్ ఏజెన్సీల ద్వారా 7,51,279.59 మెట్రిక్ టన్నుల పెసర, మినప, కంది,గ్రామ్,మసూర్, వేరుశనగ, ఆవ మరియు సోయాబీన్ను కొనుగోలు చేసింది. తద్వారా 4,43,412 మంది రైతులు రూ.3,928.50 కోట్ల ఎంఎస్పి ప్రయోజనం పొందారు.
అదేవిధంగా 2020-21 పంటల కాలంలో కర్ణాటక, తమిళనాడులలోని 3,961 మంది రైతులకు లబ్ధి చేకూర్చే విధంగా రూ .52.40 కోట్లు విలువైన 5,089 మెట్రిక్ టన్నుల కొప్రా  కొనుగోలు జరిగింది. అలాగే 2021-22 సీజన్కు గాను తమిళనాడు నుండి 51,000 మెట్రిక్ టన్నుల కొప్రా కొనుగోలుకు అనుమతి ఇవ్వబడింది. రాష్ట్ర ప్రభుత్వం నిర్ణయించిన తేదీ నుండి సేకరణ ప్రారంభమవుతుంది.
పప్పుధాన్యాలు మరియు నూనె గింజల రాక ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి.